## El Consell autoritza un conveni de l’IVC amb la Federació de Societats Musicals per a l’organització de concerts durant 2025

*** L’objectiu és fomentar la col·laboració entre les federacions de cors, folklore, dolçainers i tabaleters i orquestres i rondalles de pols i pua
* L’aportació per a este conveni ascendix a 1.660.000 euros**

El Ple del Consell ha autoritzat la renovació del conveni de col·laboració entre l’Institut Valencià de Cultura (IVC) i la Federació de Societats Musicals de la Comunitat Valenciana per a l’organització de concerts d’intercanvi entre federacions musicals valencianes, durant 2025.

Este conveni, que compta amb una dotació d’1.660.000 euros, té com a finalitat col·laborar en la realització d’un programa de concerts entre agrupacions de la Federació de Societats Musicals i les federacions de cors, de folklore i de dolçainers i tabaleters, i la Federació d’Orquestres i Rondalles de Pols i Pua.

Estos concerts d’intercanvi entre agrupacions musicals tenen com a objectiu la promoció musical, així com la interrelació entre estes entitats.

Fecha: 22/09/2025